
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 258 

-' 19 Νοεμβρίου 1998 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 385 

Ρύθμιση θεμάτων εκπαίδευσης αστυνομικού 
προσωπικού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξειςτων άρθρων 2 παρ. 4,3 παρ. 4 και 5 παρ. 
3 και 4 του ν.2226/1994 "Εισαγωγή, εκπαίδευση και με¬ 
τεκπαίδευση στις Σχολές της Αστυνομικής Ακαδημίας 
και στο Τμήμα Ανθυποπυραγώντης Πυροσβεστικής Ακα¬ 
δημίας και άλλες διατάξεις" (Α'-122). 

2. Τις διατάξεις του άρθρου 11 παρ. 1, εδάφια α’ και στ’ 
του ν. 1481/1984 "Οργανισμός Υπουργείου Δημόσιας Τά- 
ξης" (Α’ -152), όπως το άρθρο 11 αντικαταστάθηκε με το 
άρθρο 1 παρ. 1 του ν. 1590/1986 (Α’ -49). 

3. Τις διατάξεις του π.δ. 82/1993 "Περιορισμός συναρ- 
μοδιότητας κατά την έκδοση των κανονιστικών διαταγ¬ 
μάτων και αποφάσεων σε θέματα αρμοδιότητας των Υ- 
που ργείων Π ροεδρίας της Κυβέρνησης και Δημόσιας Τά¬ 
ξης" (Α’ - 36). 

4. Τις διατάξεις του άρθρου 29Ατου ν. 1558/1985 "Κυ¬ 
βέρνηση και Κυβερνητικά ’ Οργανα" (Α’ - 137), το οποίο 
προστέθηκεμετοάρθρο27τουν.2081/1992(Α -154) και 
αντικαταστάθηκε μετο άρθρο 1 του ν.2469/1997 (Α’ - 38). 

5. Τις διατάξεις της υπ’ αριθμ. 1107147/1239/006Α/4- 
10-1996 (Β’ -922/7.10.1996) απόφασηςτου Πρωθυπουρ¬ 
γού και του Υπουργού Οικονομικών "Ανάθεση αρμοδιο¬ 
τήτων Υπουργού Οικονομικών στους Υφυπουργούς Οι¬ 
κονομικών". 

6. Το γεγονός ότι από τις διατάξεις του παρόντος δια¬ 
τάγματος προκαλείται σε βάρος του κρατικού προϋπο¬ 
λογισμού δαπάνη ύψους 116.000,000 δρχ. περίπου για 
το έτος 1999 και 92.000.000 δρχπερίπου γιατο έτος 2000 
και για καθένα από τα επόμενα έτη. Οι δαπάνεςτου έτους 
1999 θα προβλέπονται και θα καλύπτονται από τους 
Κ.Α.Ε. 0517,0535, 0721,0813, 0823, 0824, 0831, 0832, 
0845, 0864, 0869, 1111, 1123, 1131, 1141, 1211, 1212, 
1219 1231, 1321, 1322, 1329, 1431, 1511, 1512, 1693, 
1699’, 1711, 1712, 1713, 1722, 1723, 1725, 1729και1731 
του [ί/Υ εξόδων του Υπουργείου Δημόσιας Τάξης Ε.Φ. 
43110 "ΕΛΛΗΝΙΚΗ ΑΣΤΥΝΟΜΙΑ” του έτους αυτού. Οι δα¬ 
πάνεςτου έτους 2000 και για καθένα από τα επόμενα έτη 
θα προβλέπονται και θα καλύπτονται από τους Κ.Α.Ε. 


0517, 0535, 0721, 0813, 0823, 0824, 0831, 0832, 0845, 
0864, 0869, 1111, 1123, 1211, 1212, 1219, 1231, 1321, 
1322, 1329, 1511,1512, 1693, 1699τωνκατ’ έτοςπροϋ- 
πολογισμών εξόδων του ανωτέρω Υπουργείου (Ε.Φ. 
43110 "ΕΛΛΗΝΙΚΗ ΑΣΤΥΝΟΜΙΑ"). 

7. Την υπ’ αριθμ.565/1998 γνωμοδότηση του Συμβου¬ 
λίου της Επικράτειας, ύστερα από πρόταση του Υπουρ¬ 
γού Δημόσιας Τάξης και του Υφυπουργού Οικονομικών, 
αποφα σ ί ζου με : 

Άρθρο 1. 

1. Η παρ. 1 του άρθρου 2 του π.δ. 190/1996 (Α’ -153) α¬ 
ντικαθίσταται ως εξής: 

" ι. Η Σχολή Μετεκπαίδευσης και Επιμόρφωσης Ελλη¬ 
νικής Αστυνομίας εδρεύει στον νομό Αττικής, λειτουργεί 
σε επίπεδο Αστυνομικής Διεύθυνσης και υπάγεται στην 
Αστυνομική Ακαδημία. Παράρτημα της Σχολής Μετεκ¬ 
παίδευσης και Επιμόρφωσης Ελληνικής Αστυνομίας, σε 
επίπεδο Αστυνομικής Υποδιεύθυνσης, το οποίο υπάγεται 
διοικητικά σε αυτή, λειτουργεί στο νομό Θεσσαλονίκης. 
Τα Τμήματα της Σχολής και του Παραρτήματος αυτής εί¬ 
ναι ισότιμα με Αστυνομικά Τμήματα". 

2. Στο άρθρο 2 του ιδίουπ.δ. προστίθεται παρ. 3, ως εξής 

3. Στο Παράρτημα της Σχολής μετεκπαιδεύονται αστυ¬ 
νομικοί των υπηρεσιών που εδρεύουν στη περιφέρεια 
της Θεσσαλίας, Μακεδονίας και Θράκης. Επίσης στο ως 
άνω Παράρτημα δύναται να μετεκπαιδεύονται και αστυ¬ 
νομικοί των υπηρεσιών που εδρεύουν στην περιφέρεια 
της ’ Ηπείρου και των νήσων Κέρκυρας, Λευκάδας και Λή¬ 
μνου, εφόσον επιθυμούν". 

Άρθρο 2. 

Στο άρθρο 3 του π.δ.190/1996 προστίθεται παράγρα¬ 
φος 6 ως εξής: 

" 6. Το Παράρτημα της Σχολής Μετεκπαίδευσης και Ε¬ 
πιμόρφωσης Ελληνικής Αστυνομίας συγκροτείται από : 

α. Το Επιτελείο, το οποίο διαρθρώνεται εσωτερικά στα 
εξής γραφεία: 

(1) Εσωτερικών Λειτουργιών. 

(2) Σπουδών - Δημοσίων Σχέσεων. 

(3) Διαχείρισης Χρηματικού - Υλικού. 

Οι αρμοδιότητες των παραπάνω γραφείων είναι αυ¬ 
τές που ορίζονται στο άρθρο 7 του παρόντος δια¬ 
τάγματος. 

β. Τα Τμήματα Μετεκπαίδευσης και Επιμόρφωσης : 

(1) Επαγγελματικής Μετεκπαίδευσης Επιτελών - Στε¬ 
λεχών. 

(2) Επαγγελματικής Μετεκπαίδευσης Ανθυπαστυνό- 
μων. 

(3) Ξένων Γλωσσών. 

(4) Μετεκπαίδευσης Αξιωματικών. 

(5) Μετεκπαίδευσης Ανθυπαστυνόμων - Αρχιφυλάκων 
και Αστυφυλάκων. 

Σε κάθε Τμήμα από τα ανωτέρω λειτουργεί γραφείο 
Γραμματείας, το οποίο έχει ως αποστολή την γραμματει¬ 
ακή εξυπηρέτηση αυτού και την υποβοήθηση του έργου 
του Επιτελείου. 

Τα τμήματα αυτά λειτουργούν μόνο εφόσον ο αριθμός 
των σπουδαστών είναι μεγαλύτερος των 10 για το Τμή¬ 
μα Ξένων Γλωσσών και των 20 για τα λοιπά Τμήματα. Ως 
προς τα ειδικότερα θέματα λειτουργίας των τμημάτων 
αυτών εφαρμόζονται ανάλογα οι διατάξεις των άρθρων 
14 έως 20,22 έως 28, 29 έως 39,40 και 41 του παρόντος 
διατάγματος, αντίστοιχα". 

Άρθρο 3. 

1. Στο άρθρο 14του π.δ.190/1996 προστίθεται παρά¬ 
γραφος 4 ως εξής: 

■ 4. ' Οσοι εκ των αξιωματικών είναι απεσπασμένοι σε 
Υπηρεσίες του εξωτερικού ή σε Διεθνείς Οργανισμούς 
καλούνται για μετεκπαίδευση στην αμέσως μετά τη λήξη 
της απόσπασης εκπαιδευτική σειρά ανεξαρτήτως της τυ¬ 
χόν προαγωγής τους στον επόμενο βαθμό". 

2. Το άρθρο 15 του ίδιου π.δ. αντικαθίσταται ως εξής: 

Άρθρο 15. 

Διάρκεια μετεκπαίδευσης 

Η μετεκπαίδευση έχει διάρκεια από 3 έως 6 μήνες και 
αρχίζει το πρώτο δεκαπενθήμερο του μηνός Σεπτεμβρί¬ 
ου. Ο ακριβής χρόνος έναρξης και λήξης καθώς και κά¬ 
θε άλλη αναγκαία λεπτομέρεια καθορίζονται με διαταγή 
του προϊσταμένου του Κλάδου Διοικητικής Υποστήριξης 
του Υπουργείου Δημόσιας Τάξης. Σε περίπτωση που ο α¬ 
ριθμός των μετεκπαιδευομένων κάθε τάξης είναι μεγά¬ 
λος, μπορεί με την ίδια διαταγή να κατανέμονται σε δύο 
Τμήματα με τη λειτουργία του δευτέρου Τμήματος μετά 
τη λήξη της μετεκπαίδευσης του πρώτου “. 

Άρθρο 4. 

Στο άρθρο 16τουπ.δ.190/1996 προστίθεταιπαρ. 4, ως 
εξής: 

" 4. Δύο εβδομάδες προ τη λήξεωςτης μετεκπαίδευσης 
πραγματοποιείται ευρεία συζήτηση (συνδιάσκεψη) μετα¬ 
ξύ των μετεκπαιδευομένων Αστυνόμων Β’ με ανταλλαγή 
απόψεων και εμπειριών, που έχουν σχέση με την καθη¬ 
μερινή επαγγελματική τους ενασχόληση και διατυπώνο¬ 
νται εισηγήσεις και προτάσεις στα ως άνω θέματα. Στα 
θέματα προς συζήτηση περιλαμβάνονται ιδίως : 

(1) Σύγχρονος τρόπος διοικήσεως (ΜαηαςβπίθηΙ). 

(2) Αστυνομικές Επιχειρήσεις επί πραγματικών περι¬ 
στατικών. 

(3) Διοικητική μέριμνα. 

(4) Οργάνωση - λειτουργία υπηρεσιών. 

(5) Σύγχρονη αντιμετώπιση μορφών εγκληματικότη¬ 
τας. 

(6) Τεχνική επικοινωνίας - ανακοινώσεων και συνεντεύ¬ 
ξεων στα Μαζικά Μέσα Επικοινωνίας επί θεμάτων που α¬ 


φορούν την Αστυνομία. 

Στη συζήτηση δύναται να προσκαλούνται διακεκριμέ¬ 
νοι επιστήμονες, καθηγητές Πανεπιστημίων, ανώτεροι 
και ανώτατοι αξιωματικοί Ενόπλων Δυνάμεων και Ελληνι¬ 
κής Αστυνομίας, καθώς και στελέχη Αστυνομιών άλλων 
κρατών, οι οποίοι μεταφέρουν τις γνώσεις και εμπειρίες 
των ώστε να διαμορφώνεται ορθή επαγγελματική αντί¬ 
ληψη και επιχειρησιακή ικανότητα στους μετεκπαιδευό¬ 
μενους. 

Κατά τη διάρκεια της συζήτησης δύναται να γίνονται 
προβολές ταινιών και να χρησιμοποιείται το κατάλληλο 
οπτικοακουστικό υλικό. 

Επί των θεμάτων που συζητούνται τηρούνται πρακτικά 
για περαιτέρω αξιοποίηση από τη Σχολή". 

Άρθρο 5. 

Το άρθρο 17του π.δ. 190/1996 αντικαθίσταται ως εξής 1 

Άρθρο 17. 

Έλεγχος επίδοσης 

Η επίδοση των σπουδαστών ελέγχεται με βάση την α¬ 
τομική τους εργασία.. Ο βαθμός επίδοσης του κάθε 
σπουδαστή προσδιορίζεται ως ακολούθως : 1 Αριστα : 
18,001 -20, Πολύ καλά : 15,001 - 18, Καλά : 12,001 - 15, 
Μέτρια: 10,001 -12, Απαράδεκτα : 0-9,999. 

' Οσοι λαμβάνουν βαθμό της κλίμακας από άριστα έως 
και καλά θεωρούνται ευδοκίμως αποφοιτήσαντες από τη 
Σχολή ·. 

Άρθρο 6. 

Οι παρ. 1,2 και 3 του άρθρου 19του π.δ.190/1996 α¬ 
ντικαθίσταται ως εξής: 

" 1. Οι ατομικές εργασίες μετά την βαθμολόγησή τους 
παραδίδονται στον προϊστάμενο του Τμήματος ή Γρα¬ 
φείου Σπουδών - Δημοσίων Σχέσεων, κατά περίπτωση, 
με φροντίδα και ευθύνη του οποίου γίνεται η εξαγωγή 
της βαθμολογίας και η ανακοίνωσή της σε κάθε σπουδα¬ 
στή. 

2. Μετά το προσδιορισμό του βαθμού επίδοσης των 
σπουδαστών, η Σχολή καταρτίζει πίνακες ευδοκίμως και 
μη αποφοιτησάντων σπουδαστών σε δύο αντίτυπα, τους 
οποίους υποβάλλει στη Διεύθυνση Εκπαίδευσης του Υ¬ 
πουργείου Δημόσιας Τάξης για κύρωση από τον προϊ¬ 
στάμενο του Κλάδου Διοικητικής Υποστήριξης. Μετά την 
κύρωση το ένα αντίτυπο των πινάκων αποστέλλεται στη 
Σχολή και το δεύτερο τηρείται στο αρχείο της Διεύθυν¬ 
σης Εκπαίδευσης του Υπουργείου Δημόσιας Τάξης. Επι¬ 
κυρωμένο αντίγραφο του πίνακα αποστέλλεται στις Υπη¬ 
ρεσίες από τις οποίες προέρχονται οι σπουδαστές. 

3. Η επίδοση καταχωρείται στα ατομικά έγγραφα των 
σπουδαστών, αναγράφεται υποχρεωτικά κατά τη σύντα¬ 
ξη των εκθέσεων ικανότητας των αξιωματικών και συνε- 
κτιμάται στις κρίσεις αυτών για προαγωγή από τα αρμό¬ 
δια Συμβούλια ”. 

Άρθρο 7. 

Οι παρ. 1 και 6 του άρθρου 44 του π.δ.190/1996, αντι¬ 
καθίσταται ως εξής: 

“1. Το Εκπαιδευτικό Συμβούλιο απαρτίζεται από τον Υ¬ 
ποδιοικητή της Σχολής, τον Προϊστάμενο του Τμήματος 
Σπουδών - Δημοσίων Σχέσεων, τον Διοικητή του Τμήμα¬ 
τος Επαγγελματικής Μετεκπαίδευσης Επιτελών Στελε¬ 
χών ή Ανθυπαστυνόμων ή Ξένων Γλωσσών της Σχολής, 
κατά περίπτωση, δύο καθηγητές και τον αρχαιότερο με¬ 
τεκπαιδευόμενο της έδρας της Σχολής ως εκπρόσωπο 

αυτών. Καθήκοντα Προέδρου του Συμβουλίου εκτελεί ο 
Υποδιοικητής της Σχολής. Ως Γραμματέας του Συμβου¬ 
λίου, χωρίς ψήφο, ορίζεται κατώτερος αξιωματικός". 

" 6. Το Εκπαιδευτικό Συμβούλιο έχει και πειθαρχική δι¬ 
καιοδοσία, σύμφωνα με όσα ορίζονται στα άρθρα 20 
παρ. 2, 28 παρ. 3 και 38 παρ. 5 του παρόντος. Στις περι¬ 
πτώσεις αυτές το Συμβούλιο συγκροτείται μόνο από τον 
Υποδιοικητή της Σχολής, τον Προϊστάμενο του Τμήματος 
Σπουδών - Δημοσίων Σχέσεων και τον Διοικητή του οικεί¬ 
ου Τμήματος Επαγγελματικής Μετεκπαίδευσης Επιτε¬ 
λών - Στελεχών ή Ανθυπαστυνόμων ή Ξένων Γλωσσών 
της Σχολής ή του Παραρτήματος, κατά περίπτωση". 

Άρθρο 8. 

Τα Τμήματα Δοκίμων Αστυφυλάκων Νέας Φιλαδέλφει¬ 
ας και Αμαρουσίου εφεξής καταργούνται. 

Άρθρο 9. 

Στην παράγραφο 1 του άρθρου 49τουπ.δ.319/1995 (Α' 
-174) προστίθεται εδάφιο ως εξής : 

" Σε περίπτωση που το ανωτέρω προσωπικό δεν επαρ- 
κεί, μπορεί να διατίθενται για φρούρηση μετά το πέρας 
της βασικής στρατιωτικής εκπαίδευσης και κατά τον ε¬ 
κτός ωρών διδασκαλίας μαθημάτων χρόνο και οι εξ ιδιω¬ 
τών προερχόμενοι δόκιμοι υπαστυνόμοι πρώτου και δεύ¬ 
τερου έτους". 

Άρθρο 10. 

1. Στην παράγραφο 3 του άρθρου 2 του π.δ.585/1985 
(Α’ - 205), όπως αντικαταστάθηκε από το άρθρο 1 του 
π.δ.80/1993 (Α'-35), προστίθεται εδάφιο ι' ως εξής: 

"ι. Διατάσσει σε εκτέλεση υπηρεσίας Αξιωματικού Επό¬ 
πτη εκ περιτροπής τους Αστυνομικούς Υποδιευθυντές 
και Αστυνόμους Α' και Β’ που υπηρετούν σε υπηρεσίες 
της Αστυνομικής Ακαδημίας, οι οποίοι ελέγχουν τα όρ¬ 
γανα φρουράς όλων των Σχολών, των Τμημάτων αυτών 
και των Υπηρεσιών που υπάγονται στην Αστυνομική Α¬ 
καδημία και λειτουργούν στην Αττική". 

2. Στο άρθρο 2 του ιδίου π.δ. προστίθεται παράγραφος 
4 ως εξής: 

" 4. Στην Αστυνομική Ακαδημία λειτουργεί το Μουσείο 


της Ελληνικής Αστυνομίας, στο οποίο φυλάσσονται στοι¬ 
χεία ιστορικού και εγκληματολογικού ενδιαφέροντος, 
για πληρέστερη επαγγελματική κατάρτιση των εκπαι- 
δευομένων και μετεκπαιδευομένων στις αστυνομικές 
Σχολές πάνω στις μεθόδους και τα μέσα διάπραξης των 
εγκλημάτων. Τα θέματα λειτουργίας του Μουσείου και η 
μέριμνα για τον εμπλουτισμό και τη συντήρηση του μου¬ 
σειακού υλικού ρυθμίζονται με διαταγή του διευθυντή 
της Αστυνομικής Ακαδημίας". 

Άρθρο 11. 

Μεταβατική διάταξη 

Κατά την πρώτη εφαρμογή του παρόντος η μετεκπαί¬ 
δευση των Αστυνόμων Β’ στο ΤΕΜΕΣ αρχίζει εντός μη¬ 
νάς από τη λήξη των δημοτικών εκλογών τρέχοντος έ¬ 
τους. 

Άρθρο 12. 

Καταργούμενες διατάξεις 

Με την έναρξη ισχύος του παρόντος καταργούνται οι 
διατάξεις των άρθρων 18 και 21 του π.δ.190/1996 και οι 
διατάξειςτων άρθρων 3 έως και 124τουπ.δ.585/1985, ό¬ 
πως ισχύουν και δεν έχουν καταργηθεί με τις διατάξεις 
του άρθρου 40 του π.δ.80/1993 (Α’ - 35). 

Άρθρο 13. 

Έναρξη ισχύος 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως και η 
λειτουργία του Παραρτήματος της Σχολής Μετεκπαί¬ 
δευσης και Επιμόρφωσης Ελληνικής Αστυνομίας αρχίζει 
την 1-1-1999. 

Στον Υπουργό Δημόσιας Τάξης αναθέτουμε τη δημοσί¬ 
ευση και εκτέλεση του παρόντος. 

Αθήνα, 18 Νοεμβρίου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΟΝ ΔΗΜΟΣΙΑΣ ΤΑΞΗΣ 

ΝΙΚ. ΧΡΙΣΤΟΔΟΥΛΑΚΗΣ ΦΙΛΙΠΠΟΣ ΠΕΤΣΑΛΝΙΚΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Γ ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΟΒ * ΡΑΧ 52 34 312 

1 ΠΛΗΡΟΦΟΡΙΕΣ Ε-ΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 188,1ος όρ. - Τ.Κ. 546 55 (031) 423 956 

ΠΕΙΡΑΙΑΣ 4136 402 

Νικήτα 6-8 Τ.Κ. 18531 4171 307 

ΠΑΤΡΑ (° 61 > 271 249 

Κορίνθου 327 Τ.Κ. 262 23 224 581 

ΙΩΑΝΝΙΝΑ 

Διοικητήριο Τ.Κ. 454 44 (0651) 21 901 

ΚΟΜΟΤΗΝΗ (° 531 ) 22637 

Δημοκρατίας 1 Τ.Κ. 691 00 28 522 

’— 1 —■'——1 

- Μέχρι 8 σελίδες 200 δρχ. 

ΡΦΗΜΡΡΙΔΟΣ ΤΗΣ ΚΥΒΕΡΝΗΣΕΩΣ - Από 8 σελίδες και άνω προσαύξηση 100 δρχ. ανά θσέλιδο ή μέρος αυτου 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ ; 

ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ' (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 
Παράρτημα ( Πίνακες επιτυχόντων διαγωνισμών κ.τλ.) 
Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύυων Εταιρειών & Ε.Π.Ε. 

60.000 δρχ. 

70.000 » 

15.000 » 

70.000 » 

30.000 ·> 

15.000 » 

5.000 » 

10.000 » 

3.000 » 

10.000 » 

250.000 » 

3.000 δρχ. 

3.500 » 

750 » 

3.500 >· 

1.500 » 

750 >* 

250 » 

500 » 

150 » 

500 » 

12.500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 

12.500 » 

* Τ" ' 

* 7 πετ 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττετα. στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσο της συνδρομής. 

* Ο, Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό 

τπο συνδοουπο και ολόκληρο το ποσο υπέρ του ΤΑΠΕΤ. , 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρονου. 

εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες του κοινού λειτουργούν καθημερινά από 0Θ.00 έως 13.00 —| 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




